ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቻምፕዮና ብሽክሌታ 2018 ብኤርትራውያን ተቐዳደምቲ ተዓብሊሉ 17 ለካቲት 2018 ምንጪ ስእሊ, SS መግለጺ ስእሊ, ኤርትራውያን ደቂ-ኣንስትዮ ተሸለምቲ ወርቂ መዳልያ ኮይነን ኣለዋ ኤርትራውያን መንእሰያት ተቐዳደምቲ፡ ሎሚ ቀዳም ኣብ ኪጋሊ፡ ርእሰ-ከተማ ርዋንዳ ቀጺሉ ኣብ ዝወዓለ ቻምፕዮና ቕድድም ብሽክሌታ 2018 ዓብሊሎም ካብ ቀዳማይ ክሳብ ሳልሳይ ተመራሪሖም ብምእታው ተወሰኽቲ ሰለስቲ መዳልያታት ተዓዊቶም። ኣብ'ቲ 20 ተቐዳደምቲ ዝተሳተፉዎ፡ 72 ኪሎሜትሮ ዝንውሓቱ ናይ ጽርግያ ዉድድር፡ ቢንያም ሃይሉ ብምዕዋቱ ወረቂ መዳልያ ክሽለም እንከሎ ቶማስ ዮሴፍን ሃገር መስፍንን ድማ ካልኣይን ሳልሳይን ብምዃን ተሸለምቲ ብሩርን ነሓስን ኮይኖም ተዓዊቶም። ብተወሳኺ'ዉን፡ ናታን ግርማይ ሓሙሻይ ኮይኑ ዉድድሩ ብምዝዛም፡ ኣርባዕተ ካብቶም ቀዳሞት ሓሙሽተ ተቐዳደምቲ ኤርትራውያን ብምዃን ነቲ ዝተኻየደ ናይ ጁንየር ቅድድም ብናይ ሃገራዊት ጋንታ ኤርትራ ዕብለላ ተፈጺሙ'ሎ። ብተመሳሳሊ፡ ኣብ'ቲ ናይ መንእሰያት ደቂ-ኣንስትዮ ኣብ ዝተኻየደ ናይ 48 ኪሎሜትር ዉድድር፡ ኤርትራዊት ተቐዳዳሚት ደሴት ኪዳነ ተሸላሚት ወርቂ መዳልያ ክትከውን እንከላ፡ ኢትዮጵያውያን ተቐዳደምቲ ጻድቃን ካሳሁንን ዛይድ ሃይሉ ንደሴት ሲዒበን ብምእታው ብሩርን ነሓስን ተሸሊመን። ምንጪ ስእሊ, SS መግለጺ ስእሊ, ጁንየር ደቂ-ተባዕትዮ ካብ ቀዳማይ ክሳብ ካልኣይ ደረጃ ቢሒቶሞ ዉድድር ናይ ደቂ-ኣንስትዮ ኤሊት'ውን ብዓብላልነት ኤርትራውያንን ኢትዮጵያውያንን ተቐዳደምቲ ኢዩ ተፈጺሙ። እቲ ናይ 84 ኪሎሜትር ቅድድም ጽርግያ ብዓወት ኤርትራዊት ተቐዳዳሚት ብስራት ገብረመስቀል'ዩ ተዛዚሙ። ቀጺለን ተመራሪሐን ዝኣተዋ ድማ፡ ጸጋ በየነ (ኢትዮጵያ) ካልኣይቲ፡ ሞሳና ደበሳይ (ኤርትራ) ሳልሰይቲ፡ ኢየሩ ተስፎም (ኢትዮጵያ) ራብዐይቲ፡ ትዕግስቲ ገብረሂወት (ኤርትራ) ሓሙሸይቲ፡ ወሓዚት ኪዳነ (ኤርትራ) ሻዱሸይቲ ኮይነን። በዚ መሰረት፡ ቀጽሪ ናይቲ ክሳብ ሕጂ ብሃገራዊት ጋንታ ቅድድም ብሽክሌታ ኤርትራ ተዋህሊሉ ዘሎ ቁጽሪ መዳልያ ናብ 8 ወርቂ፡ 2 ብሩርን፡ 2 ንሓስን ክብ ብምባል፡ ብጠቕላላ ኤርትራ ብሃገር ደረጃ ብ12 መዳልያታት ቀዳመይቲ ምዃና ኣረጋጊጻ ኣላ። ኣኣንጋዲት ሃገር፡ ርዋንዳ 1 ወርቂ መዳልያ፡ 4 ብሩር፡ 2 ብሮንዝን፡ ብጠቕላላ 7 ሜዳልያታት ብምዕዋት ኣብ ካልኣይ ደረጅ ኣላ። 1 ወረቂ፡ 2 ብሩር፡ 2 ብሮንዝ፡ ብጠቕላላ 5 መዳልያታት ዝተሸለመት ኢትዮጵያ ድማ ኣብ ሳልሳይ ደረጃ ትርከብ። እዚ ኣብ ኪጋሊ ርዋንዳ ክካየድ ዝቐነየ ቻምፕዮና ቕድድም ብሽክሌታ 2018፡ ጽባሕ ሰንበት ብዝካየድ ናይ ኤሊት ደቂ-ተባዕትዮ ናይ 168 ኪሎሜትር ዉድድር ጽርግያ ክዛዘም'ዩ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
